NÁRODNÁ RADA SLOVENSKEJ REPUBLIKY

III. volebné obdobie

Návrh

Zákon

z ................ 2003

o uplatňovaní zásady rovnakého zaobchádzania

a o zmene a doplnení niektorých zákonov

(antidiskriminačný zákon)

Národná rada Slovenskej republiky sa uzniesla na tomto zákone:

 Čl. I

**§ 1**

**Predmet úpravy**

Tento zákon upravuje uplatňovanie zásady rovnakého zaobchádzania spočívajúce v zákaze diskriminácie voči fyzickým osobám a právnickým osobám a prostriedky právnej ochrany pri jej porušení.

**§ 2**

**Vymedzenie pojmov**

(1) Diskrimináciou je priama diskriminácia, nepriama diskriminácia, obťažovanie a neoprávnený postih, vrátane navádzania alebo podnetu k diskriminácii.

(2) Priamou diskrimináciou je také zaobchádzanie, z akéhokoľvek dôvodu podľa § 3, ktoré je v porovnateľnej situácii menej výhodné, než ako sa zaobchádza, zaobchádza, alebo ako by sa zaobchádzalo s inou fyzickou osobou alebo právnickou osobou.

(3) Nepriamou diskrimináciou je zdanlivo neutrálny predpis, kritérium alebo zvyklosť, ktoré z akéhokoľvek dôvodu podľa § 3 znevýhodňujú fyzickú osobu alebo právnickú osobu. To neplatí, ak takýto predpis, kritérium alebo zvyklosť sú vecne zdôvodnené sledovaním oprávneného cieľa a prostriedky na dosiahnutie tohto cieľa sú primerané a nevyhnutné.

(4) Obťažovaním je také konanie, z akéhokoľvek dôvodu podľa § 3, ktoré má za cieľ alebo za následok zásah do slobody alebo ľudskej dôstojnosti a ktoré vytvára pre fyzickú osobu nepriateľské, zastrašujúce, zahanbujúce, pokorujúce alebo urážlivé prostredie.

(5) Neoprávneným postihom je také konanie, ktoré má za cieľ alebo za následok spôsobenie ujmy fyzickej osobe alebo právnickej osobe z dôvodu, že sa domáhala uplatnenia zásady rovnakého zaobchádzania.

**§ 3**

**Uplatňovanie zásady rovnakého zaobchádzania**

(1) Diskriminácia sa zakazuje na základe akéhokoľvek dôvodu, najmä pohlavia, rasy, farby pleti, jazyka, veku, sexuálnej orientácie, viery alebo náboženstva, zdravotného postihnutia, politického alebo iného zmýšľania, národného alebo sociálneho pôvodu, príslušnosti k národnosti alebo etnickej skupine, majetku a rodu.

(2) Uplatňovanie zásady rovnakého zaobchádzania je možné len v spojení s právami fyzických osôb alebo právnických osôbustanovenými osobitnými zákonmi.1)

(3) Odôvodnené rozdielne zaobchádzanie podľa § 4 nie je diskrimináciou podľa § 2.

**§ 4**

**Odôvodnené rozdielne zaobchádzanie**

Odôvodnené rozdielne zaobchádzanie musí byť objektívne odôvodnené oprávneným cieľom a prostriedky na dosiahnutie tohto cieľa musia byť primerané a nevyhnutné. O takéto rozdielne zaobchádzanie ide najmä, ak

a)      z dôvodu veku je ustanovená osobitná podmienka prístupu k zamestnaniu alebo k

odbornej príprave, alebo osobitná podmienka zamestnania a zárobkovej činnosti,

vrátane prepúšťania a odmeňovania, za účelom začlenenia mladých ľudí, starších

zamestnancov alebo osôb s opatrovateľskými povinnosťami[[1]](#footnote-0)) do pracovného procesu, alebo za účelom zabezpečenia ich ochrany3) alebo je ustanovená podmienka minimálneho veku, odbornej praxe alebo inej praxe pre prístup k zamestnaniu alebo k určitým výhodám, ktoré so zamestnaním súvisia,4)

b)      z dôvodu zdravotného postihnutia, pohlavia alebo veku ide o rozdielne zaobchádzanie

v ozbrojených silách,

c)      z dôvodu pohlavia, veku, zdravotného postihnutia alebo sexuálnej orientácie je v prípade cirkví alebo náboženských spoločností ustanovený osobitný dôvod, ktorý vyplýva z ich viery alebo náboženstva alebo je ustanovená osobitná podmienka prístupu k zamestnaniu, odbornej príprave alebo zárobkovej činnosti vyžadujúca dodržiavanie vnútorných predpisov cirkví alebo náboženských spoločností vyplývajúca  z ich viery alebo náboženstva,

d)      z dôvodu veku, pohlavia alebo zdravotného postihnutia je ustanovená osobitná požiadavka, ktorá je vecne zdôvodnená povahou práce,5)

e)      z dôvodu vzdelania, odbornej praxe a odbornej skúšky je ustanovená požiadavka pre výkon povolania.6)

**§ 5**

**Primerané opatrenia pre zdravotne postihnuté osoby**

(1) Zamestnávatelia vykonajú vhodné opatrenia, aby umožnili zamestnávanie zdravotne postihnutej osoby alebo postup v zamestnaní alebo podrobiť sa odbornej príprave, ak také opatrenia nie sú pre zamestnávateľa neúmerným bremenom.

(2) O neúmerné bremeno nejde, ak je dostatočne kompenzované opatreniami existujúcimi v rámci politiky podpory zamestnávania osôb so zmenenou pracovnou schopnosťou.7)

**§ 6**

**Prostriedky právnej ochrany**

(1) Fyzická osoba alebo právnická osoba, ktorej práva boli dotknuté porušením

zásady rovnakého zaobchádzania podľa Ústavy Slovenskej republiky, § 2 a 3 tohto zákona alebo podľa osobitných predpisov,8) má najmä právo domáhať sa na súde proti diskriminujúcej fyzickej osobe alebo diskriminujúcej právnickej osobe, aby sa takéhoto konania zdržala a ak je to možné, odstránila protiprávny stav. Môže tiež požadovať primerané zadosťučinenie a  náhradu nemajetkovej ujmy v peniazoch. Požadovanú náhradu nemajetkovej ujmy v peniazoch určí súd s prihliadnutím na závažnosť vzniknutej ujmy a na okolnosti, za ktorých k porušeniu zásady rovnakého zaobchádzania došlo.

(2) Ak porušením zásady rovnakého zaobchádzania bola spôsobená škoda, možno sa jej náhrady domáhať podľa osobitných predpisov.9)

(3) Právo požadovať primeranú peňažnú náhradu podľa osobitného predpisu10) nie je týmto zákonom dotknuté.

**Prechodné a záverečné ustanovenia**

**§ 7**

Zamestnávateľ a príslušný orgán odborovej organizácie, ktorí uzavreli kolektívne zmluvy podľa osobitného predpisu,11) sú povinní uviesť ustanovenia týchto kolektívnych zmlúv, ako aj vnútorných predpisov do súladu s týmto zákonom do šiestich mesiacov odo dňa účinnosti tohto zákona.

**§ 8**

## Týmto zákonom nie sú dotknuté ustanovenia osobitných predpisov,12) ktoré ustanovujú povinnosť alebo možnosť prijímať osobitné opatrenia zamerané na odstránenie alebo zmiernenie porušenia zásady rovnakého zaobchádzania podľa tohto zákona.

## 

## **Čl. II**

Zákon č. 99/1963 Zb. Občiansky súdny poriadok v znení zákona č. 36/1967 Zb., zákona č. 158/1969 Zb., zákona č. 49/1973 Zb., zákona č. 20/1975 Zb., zákona č. 133/1982 Zb., zákona č. 180/1990 Zb., zákona č. 328/1991 Zb., zákona č. 519/1991 Zb., zákona č. 263/1992 Zb., zákona Národnej rady Slovenskej republiky č. 5/1993 Z. z., zákona Národnej rady Slovenskej republiky č. 46/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 232/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 22/1996 Z. z., zákona Národnej rady Slovenskej republiky č. 58/1996 Z. z., nálezu Ústavného súdu Slovenskej republiky č. 281/1996 Z. z., zákona č. 211/1997 Z. z., nálezu Ústavného súdu Slovenskej republiky 359/1997 Z. z.., zákona 124/1998 Z. z., zákona č. 144/1998 Z. z., zákona č. 169/1998 Z. z. , zákona č. 187/1998 Z. z., zákona č. 225/1998 Z. z., zákona č. 233/1998 Z. z., zákona č. 235/1998 Z. z., nálezu Ústavného súdu Slovenskej republiky č. 318/1998 Z. z., zákona č. 331/1998 Z. z., zákona č. 46/1999 Z. z., nálezu Ústavného súdu Slovenskej republiky č. 66/1999 Z. z., nálezu Ústavného súdu Slovenskej republiky č.166/1999 Z. z., nálezu Ústavného súdu Slovenskej republiky č. 185/1999 Z. z., zákona č. 223/1999 Z. z., zákona č. 303/2001 Z. z., zákona č. 501/2001 Z. z., zákona č. 215/2002 Z. z., zákona č. 232/2002 Z. z., zákona č. 424/2002 Z. z., nálezu Ústavného súdu Slovenskej republiky č. 75/2003 Z. z. a zákona č. 353/2003 Z. z. sa dopĺňa takto:

Za § 200i sa vkladá § 200ia, ktorý vrátane nadpisu znie:

„**Konanie vo veciach porušenia zásady rovnakého zaobchádzania**

**§ 200ia**

(1) Na konanie vo veciach porušenia zásady rovnakého zaobchádzania34ga) je príslušný súd, v ktorého obvode má žalobca bydlisko alebo sídlo alebo miesto podnikania.

(2) Žalobca je fyzická osoba alebo právnická osoba, ktorá namieta, že jej právo bolo dotknuté porušením zásady rovnakého zaobchádzania podľa osobitného predpisu.34ga)

(3) Žalovaný je fyzická osoba alebo právnická osoba, o ktorej žalobca tvrdí, že porušila zásadu rovnakého zaobchádzania.

(4) Žalovaný je povinný preukázať, že nedošlo k porušeniu zásady rovnakého zaobchádzania, ak osoby, ktoré sa cítia byť poškodené z dôvodu neuplatnenia zásady rovnakého zaobchádzania predložia súdu dôkazy, z ktorých možno dôvodne usudzovať, že k diskriminácii došlo.“

Poznámka pod čiarou k odkazu 34ga znie:

„ 34ga) Zákon č..../2003 Z. z. o uplatňovaní zásady rovnakého zaobchádzania a o zmene a doplnení niektorých zákonov (antidiskriminačný zákon).“.

# Čl. III

Zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení zákona č. 136/2003 Z. z. sa mení takto:

1. V § 1 odsek 2 znie:

„(2) Stredisko plní úlohy v oblasti ľudských práv a základných slobôd, vrátane práv dieťaťa1a) (ďalej len „ľudské práva“). Stredisko na tento účel najmä

a) monitoruje a hodnotí dodržiavanie ľudských práv a dodržiavanie zásady rovnakého zaobchádzania podľa osobitného predpisu,1b)

b) vytvára národnú informačnú sieť o rasizme, xenofóbii a antisemitizme, s prepojením na Európsku informačnú sieť,

c) uskutočňuje výskumy a prieskumy pre poskytovanie údajov v oblasti ľudských práv, zhromažďuje a šíri informácie v tejto oblasti,

d) pripravuje vzdelávacie aktivity, podieľa sa na verejných informačných kampaniach s cieľom zvyšovania tolerancie spoločnosti,

e) sprostredkúva urovnanie sporov1c) a právnu pomoc obetiam diskriminácie a prejavov intolerancie,

f) vydáva na požiadanie fyzických osôb alebo právnických osôb alebo z vlastnej iniciatívy odborné stanoviská vo veciach rovnakého zaobchádzania,

g) poskytuje knižničné a iné služby.“.

Poznámky pod čiarou k odkazom 1a, 1b a 1c znejú:

„1a) Dohovor o právach dieťaťa (oznámenie Federálneho ministerstva zahraničných vecí Českej a Slovenskej Federatívnej Republiky č. 104/1991 Zb.).

1b) Zákon č. .../2003 Z. z. o uplatňovaní zásady rovnakého zaobchádzania a o zmene a doplnení niektorých zákonov (antidiskriminačný zákon).

1c) Napríklad zákon č. 422/2002 Z. z., ktorým sa mení a dopĺňa zákon č. 141/1961 Zb. o trestnom konaní súdnom (Trestný poriadok) v znení neskorších predpisov a o zmene a doplnení niektorých zákonov.“.

**Čl. IV**

Tento zákon nadobúda účinnosť 1. januára 2004.

1. ) Zákon č. 195/1998 Z.z. o sociálnej pomoci v znení neskorších predpisov.

   Zákon č. 265/1998 Z.z. o pestúnskej starostlivosti a o príspevkoch pestúnskej starostlivosti. [↑](#footnote-ref-0)